hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Որևէ մեկը չի մոռացել և չի մոռանա մարտի 1-ը | Forrights.am
Հեղափոխությունից հետո դատական համակարգն անկախացել է գործադիր իշխանությունից: Դատավորներն այլևս վերևներից զանգեր չեն ստանում: Իրավապաշտպանը համաձայն է մասնագիտական շրջանակներում հնչող գնահատականների հետ, ըստ որոնց՝ Վերաքննիչ դատարանը Քոչարյանի խափանման միջոց կալանավորումը վերացնելով ապօրինի որոշում է կայացրել.
Հովհաննես Ազարյանին դատավոր է նշանակել Ռոբերտ Քոչարյանը, աշխատել է նրա աշխատակազմում և շարունակում է ծառայել Քոչարյանին: Ժաննա Ալեքսանյանը վստահ է, որ հանրության կարծիքը էականորեն տարբերվում է դատարանի դիրքորոշումից և դրա հետ պետք էր հաշվի նստել: Պետք է չփոխվեր Քոչարյանի խափանման միջոց կալանավորումը:Իրավապաշտպանը նկատել է, որ Քոչարյանի ձերբակալման պահից սկսած նրա փաստաբաններն ու գրասենյակի ղեկավարը քաղաքականացնում են իրավական գործընթացը.
«Մենք այդպես էլ չտեսանք իրավական այն հիմնավորումները, թե ինչու պիտի Քոչարյանին սահմանադրական կարգի տապալման մեղադրանք չառաջադրվի և ինչու նա պիտի չկալանավորվի»: Ըստ Ալեքսանյանի՝ այսօր Էրեբունի Պլազայում Քոչարյանի հրավիրած ասուլիսի չկայանալն ավելի հզոր հարված էր Քոչարյանին, քան Վերաքննիչ դատարանի որոշումը՝ հանրությանը: Ժողովուրդը չի ընդունում Քոչարյանին և չի ուզում լսել նրան.
«Քոչարյանը թող կանգներ այնտեղ, խոսեր ակտիվիստների հետ, ոչ ոք իր գլխին ոչնչով չէր խփելու, բայց ունի՞ այդքան համարձակությունԸ: Նա գիտի, թե ինչ ատելություն ու մերժում է իր դիմաց»: Մամուլիս սրահում հավաքված ակտիվիստները կլսեին Քոչարյանին, եթե նա ժամաներ և մարդավարի դիմեր հավաքվածներին.
«Ի՞նչ է, իրեն հատուկ չէ՞ մարդկային լեզուն: Քոչարյանը պարզապես երեսատեղ չունի հանրության առաջ ներկայանալու: Մարդիկ չեն ընդունում նրան և ինձ համար ծիծաղելի են խոսակցությունները, թե Քոչարյանը վերադառնում է քաղաքականություն»: Եթե Ռոբերտ Քոչարյանը մի փոքր հնարավորություն ունենար ակտիվիստներին սանձելու, ինքը դա կաներ վատագույն ձևով, ինչպես մարտի 1-ին:Ժաննա Ալեքսանյանը մարտի 1-ի գործի քննության իրավական պրոցեսից զատ կարևորում է զոհերի ընտանիքների վիճակը: Նրանց մոտ վերջապես հույս է արթնացել, որ Քոչարյանին դատարանի առաջ կանգնեցնելով՝ արդարությունը հաղթելու է.
«Նրանք արցունքներն աչքերին են լսել Քոչարյանի ազատման մասին լուրը: Ոնց կարելի է նրանց մեջ հույս արթնացնել, ու հետո չքանա այդ հույսը: Ի վերջո պետք է բացահայտվի չէ՞ մարտի 1-ը: Հո այսպես չի ավարվելու ամեն ինչը: Մարդիկ ամենուր՝ տաքսիներում, խանութներում ատելությամբ են խոսում Քոչարյանի մասին: Ես չեմ լսել նրան արդարացնող կարծիք: Որևէ մեկը չի մոռացել և չի մոռանա մարտի 1-ը»:
Այսօր հայտնի է դարձել, որ Գլխավոր Դատախազությունը Վճռաբեկ դատարան բողոք է ներկայացնելու՝ բողոքարկելով Քոչարյանի խափանման միջոցի վերացման որոշումը:Ժաննա Ալեքսանյանը միֆ է որակում կարծիքը, թե Քոչարյանի կառավարման տարիներին Հայաստանը տնտեսապես հզորացել է: Այդ տարիներին հարստացել ու միլիարդներ է դիզել ոչ թե ժողովուրդը, այլ հենց Քոչարյանը: Իրավապաշտպանը քոչարյանական ժամանակների մասին բացասական հիշողություններ ունի.
«Քոչարյանի կառավարման տարիներին աննախադեպ թվի հանցագործություններ են եղել, ասենք՝ հոկտեմբերի 27: Թող հրաժարական տար ու հեռանար այդպիսի հանցագործությունից հետո: Բայց ոչ, նա կառչեց իր տեղից: Պողոս Պողոսյան, մարտի 1, հալածանքներ մարդկանց նկատմամբ… ես դրանք եմ լավ հիշում իր տարիներից»:
Օգոստոսի 17-ին Հանրապետության հրապարակում վարչապետ Նիկոլ Փաշինյանի հրավիրած հանրահավաքը մեծ կարևորություն ունի թե իշխանության, թե հասարակության համար: Քոչարյանի մուտքը հանրային օրակարգ ապականել է սիրո, ջերմության մթնոլորտը: Հանրահավաքը գալիս է մաքրելու այդ բիծը: «Նիկոլն ինքը զգում է հանրության աջակցության կարիքը: Հանրությունը պետք է սիրով ու ջերմությամբ գնա հանրահավաքի, որովհետև Նիկոլը շատ անկեղծ է մարդկանց հետ, իրոք անկեղծ է և ես չեմ հիշում երկրի ղեկավար, որը կարողանում է այդքան անկեղծ հաղորդակցվել մարդկանց հետ: Իրեն վստահում ու հավատում են, և ինքը պետք է այդ սերը նորից զգա, լիցքավորվի ու նորից լծվի աշխատանքի»:
Դիտեք Ժաննա Ալեքսանյանի հարցազրույցի տեսանյութը՝ Առաջին լրատվականին
Նախորդ նյութը«Դատական իշխանությունը շարունակում է յուրացված մնալ Ռոբերտ Քոչարյանի ու Սերժ Սարգսյանի կողմից »
Հաջորդ նյութըԴատավոր Ազարյանը ինքն իրեն է հանձնարարել Քոչարյանի կալանքի քննությունը
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.